Padova botaanikaaed
Padova botaanikaaed (Orto Botanico di Padova) on Itaalias Padovas asuv maailma vanim siiani samas kohas asuv botaanikaaed. Aed rajati 1545. aastal benediktiini munkade maale ravimtaimede kasvatamiseks. Aias kasvatati mitmeid haruldasi ja kalleid taimi, mis tingis nende sagedasi vargusi. 1552. aastal ehitati aia ümber ringikujuline müür. Kollektsiooni täiendati pidevalt eksootiliste taimedega Veneetsia asumaadelt. Kuulub 1997. aastast UNESCO maailmapärandi nimistusse.